OpenLLM-France/wikimedia huggingface dataset:
# Neàpolis de Cirenaica

Neàpolis va ser una ciutat de Cirenaica. Correspondria a la moderna ciutat de Mabny o Mably, suposada corrupció de l'antic nom, però no és exactament a la posició que li assigna Claudi Ptolemeu.

## Referències

* ↑ «Descubren bajo el mar la antigua Neápolis (Nabeul, Túnez) sumergida por un tsunami en el s. IV d.C. - Maestroviejo» (en castellà). Maestroviejo, 02-09-2017. Arxivat de l'original el 2018-09-10 [Consulta: 10 setembre 2018].
* ↑ Smith, William (ed.). «Neapolis». Dictionary of Greek and Roman Geography (1854). [Consulta: 22 novembre 2022].
# Fiord de Romsdal

El fiord de Romsdal (en noruec: Romsdalsfjorden) és el novè fiord més llarg de Noruega. Fa 88 quilòmetres de llargada i s'ubica al districte tradicional de Romsdal, al comtat de Møre og Romsdal. Flueix a través dels municipis de Midsund, Haram, Vestnes, Molde, Nesset, i Rauma. El punt més profund en el fiord és just al sud-oest de la ciutat de Molde, on arriba a 550 metres de profunditat.
L'entrada oest del fiord es considera generalment que és entre l'illa de Dryna (al municipi de Midsund) i al poble de Brattvåg (al municipi d'Haram). Una segona entrada es troba al nord, a través de l'estret Julsundet.
El fiord està format per dos fiords menors al sud, Tresfjorden i Tomrefjorden, mentre que el cos principal continua a l'est, on es divideix en tres branques principals: el fiord de Molde, que passa per la ciutat de Molde; el Langfjorden, el braç més llarg del fiord, amb les seves branques Karlsøyfjorden, Rødvenfjorden, i el pintoresc Eresfjorden, al mig; i finalment l'Isfjorden, que avança més enllà de la ciutat d'Åndalsnes, que acaba al poble d'Isfjorden.
Des d'Østlandet es pot arribar al fiord per la vall de Gudbrandsdal a Lesja fins a la vall de Romsdal.
Veøya -l'illa santa- es troba en una unió entre les tres branques principals del fiord. Aquesta illa va ser el principal centre de comerç medieval entre Trondheim i Bergen. L'Església medieval de Sant Pere (antiga església de Veøy), de finals del segle xii, és ara un museu, però encara rep serveis discrecionals.
El llop Larsen, el personatge principal de la novel·la de Jack London 'El llop del mar' afirma que va néixer a les proximitats del fiord de Romsdal.

## Referències

* ↑ Store norske leksikon. «Romsdalsfjorden» (en noruec). [Consulta: 21 octubre 2010].
# RCTI

RCTI (Rajawali Citra Televisi Indonesia) és una cadena de televisió indonesia gratuïta amb seu a Jakarta occidental. La seva programació consta de butlletins informatius, esdeveniments esportius i telenovel·les.

## Enllaços externs

* Pàgina web oficial de RCTI Arxivat 2018-08-29 a Wayback Machine.
# Barraca XVIII (Aiguamúrcia)

La Barraca XVIII és una obra d'Aiguamúrcia (Alt Camp) inclosa a l'Inventari del Patrimoni Arquitectònic de Catalunya.

## Descripció

Són dues barraques geminades amb plantes interiors més aviat ovalades, cobertes amb pedruscall. La de l'esquerra, amb el portal capçat amb llinda i un arc de descàrrega, és la més gran, amb un diàmetre de 3'500m. Com a elements funcionals conté una menajdora, i està coberta amb una falsa cúpula a una alçada màxima de 2'75m.
La de la dreta, més petita, té un portal apuntat, el seu diàmetre interior és de 2'705m. Com a elements funcionals hi veurem una menjadora, un petit calaix i un cocó. Està coberta amb una falsa cúpula fins a una alçada màxima de 2'97m.

## Referències

* 1 2 «Barraca XVIII». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 20 agost 2018].
# Kellogg

«Kellogg» té aquests significats:
* Biografies:
** Albert Kellogg (1813-1887), metge i botànic estatunidenc conegut com a autoritat taxonòmica amb l'abreviatura Kellogg
** Elija Kellogg (1813-1901), sacerdot estatunidenc autor de Spartacus to the Gladiators at Capua, obra de lectura per a moltes generacions d'escolars del seu país
** Frank Billings Kellogg (1856-1937), advocat i polític nord-americà, Premi Nobel de la Pau el 1929
** John Harvey Kellogg, metge estatunidenc fundador de la Kellogg Company
** Kellogg Casey (1877-1938), tirador nord-americà que guanyà dues medalles de tir als Jocs Olímpics d'estiu de 1908
** Minnie Kellogg (1880-1949), lingüista i activista iroquesa
** Vernon Myman Lyman Kellogg (1867-1937), entomòleg americà conegut com a autoritat taxonòmica amb l'abreviatura V.M.L.Kellogg
** Virginia Kellogg (1907-1981), estatunidenca nominada a l'Oscar al millor guió original per les pel·lícules Al roig viu (1949) i Caged (1950)
** Will Keith Kellogg, fundador de Kellogg Company
** Clara Louise Kellogg (Sumterville, Carolina del Sud, 1842 - New Hartford, Connecticut, 1916), soprano estatunidenca
* Organitzacions:
** Kellogg Company, empresa agroalimentària estatunidenca
** Kellogg School of Management, centre educatiu de la Northwestern University d'Evaston (Illinois)
* Miscel·lània:
** Pacte Briand-Kellogg, o Pacte de París, conveni signat el 1928 en què 15 països renunciaven a la guerra com a forma per solucionar les seves desavinences
** Castor de Kellogg (Castor californicus), espècie extinta de rosegador
# Acanthurus guttatus

Acanthurus guttatus és una espècie de peix pertanyent a la família dels acantúrids.

## Descripció

* Pot arribar a fer 26 cm de llargària màxima.
* 9 espines i 27-30 radis tous a l'aleta dorsal i 3 espines i 23-26 radis tous a l'anal.
* Aletes pèlviques de color groc brillant.

## Alimentació

Es nodreix d'algues.

## Hàbitat

És un peix marí, associat als esculls i de clima tropical (30°N-30°S) que viu entre 1 i 6 m de fondària.

## Distribució geogràfica

Es troba des de les illes oceàniques de l'Índic occidental fins a les illes Hawaii, les illes Marqueses, les Tuamotu, les illes Ryukyu, Nova Caledònia i l'illa Rapa.

## Costums

És bentopelàgic.

## Observacions

És inofensiu per als humans.

## Referències

* ↑ Catalogue of Life (anglès)
* ↑ The Taxonomicon (anglès)
* 1 2 3 4 5 «Acanthurus guttatus» (en anglès). FishBase. Froese, Rainer; Pauly, Daniel (editors).
* ↑ Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* ↑ Jenkins, O.P., 1903. Report on collections of fishes made in the Hawaiian Islands, with descriptions of new species. Bull. U.S. Fish. Comm. 22:417-538.
* ↑ Masuda, H.; Amaoka, K.; Araga, C.; Uyeno, T.; Yoshino, T. 日本産魚類大図鑑 (Enciclopèdia japonesa del peix) (en japonès). 1. 東海大学出版会 (Tokai University Press), 1984. ISBN 9784486050544.
* ↑ Mundy, B.C., 2005. Checklist of the fishes of the Hawaiian Archipelago. Bishop Museum Bulletins in Zoology. Bishop Mus. Bull. Zool. (6):1-704.

## Enllaços externs

* BioLib (anglès)
* AQUATAB
# Lliga turco-xipriota de futbol

La Lliga turco-xipriota de futbol (anomenada oficialment Birinci Lig, literalment Primera Lliga) és la màxima competició futbolística de la República Turca de Xipre del Nord.

## Història

La lliga es fundà per sis clubs el 1955, en separar-se de la lliga xipriota de futbol. Els membres fundadors foren:
* Baf Ülkü Yurdu
* Çetinkaya Türk
* Doğan Türk Birliği
* Gençler Birliği
* Gençlik Gücü
* Mağusa Türk Gücü

## Historial

Font:
* 1955-56: Doğan Türk Birliği (1)
* 1956-57: Doğan Türk Birliği (2)
* 1957-58: Çetinkaya Türk (1)
* 1958-59: Doğan Türk Birliği (3)
* 1959-60: Çetinkaya Türk (2)
* 1960-61: Çetinkaya Türk (3)
* 1961-62: Çetinkaya Türk (4)
* 1962-63: Küçük Kaymaklı Türk (1)
* 1963-64: Abandonat
* 1964-65: No es disputà
* 1965-66: No es disputà
* 1966-67: No es disputà
* 1967-68: No es disputà
* 1968-69: Mağusa Türk Gücü (1)
* 1969-70: Çetinkaya Türk (5)
* 1970-71: Yenicami Ağdelen (1)
* 1971-72: Gönyeli (1)
* 1972-73: Yenicami Ağdelen (2)
* 1973-74: Yenicami Ağdelen (3)
* 1974-75: No es disputà
* 1975-76: Yenicami Ağdelen (4)
* 1976-77: Mağusa Türk Gücü (2)
* 1977-78: Gönyeli (2)
* 1978-79: Mağusa Türk Gücü (3)
* 1979-80: Mağusa Türk Gücü (4)
* 1980-81: Gönyeli (3)
* 1981-82: Mağusa Türk Gücü (5)
* 1982-83: Mağusa Türk Gücü (6)
* 1983-84: Yenicami Ağdelen (5)
* 1984-85: Küçük Kaymaklı Türk (2)
* 1985-86: Küçük Kaymaklı Türk (3)
* 1986-87: Baf Ülkü Yurdu (1)
* 1987-88: Baf Ülkü Yurdu (2)
* 1988-89: Baf Ülkü Yurdu (3)
* 1989-90: Baf Ülkü Yurdu (4)
* 1990-91: Doğan Türk Birliği (4)
* 1991-92: Doğan Türk Birliği (5)
* 1992-93: Gönyeli (4)
* 1993-94: Doğan Türk Birliği (6)
* 1994-95: Gönyeli (5)
* 1995-96: Akıncılar (1)
* 1996-97: Çetinkaya Türk (6)
* 1997-98: Çetinkaya Türk (7)
* 1998-99: Gönyeli (6)
* 1999-00: Çetinkaya Türk (8)
* 2000-01: Gönyeli (7)
* 2001-02: Çetinkaya Türk (9)
* 2002-03: Binatlı Yılmaz (1)
* 2003-04: Çetinkaya Türk (10)
* 2004-05: Çetinkaya Türk (11)
* 2005-06: Mağusa Türk Gücü (7)
* 2006-07: Çetinkaya Türk (12)
* 2007-08: Gönyeli (8)
* 2008-09: Gönyeli (9)
* 2009-10: Doğan Türk Birliği (7)
* 2010-11: Küçük Kaymaklı Türk (4)
* 2011-12: Çetinkaya Türk (13)
* 2012-13: Çetinkaya Türk (14)
* 2013-14: Yenicami Ağdelen (6)
* 2014-15: Yenicami Ağdelen (7)
* 2015-16: Mağusa Türk Gücü (8)
* 2016-17: Yenicami Ağdelen (8)
* 2017-18: Yenicami Ağdelen (9)
* 2018-19: Mağusa Türk Gücü (9)
* 2019-20: Mağusa Türk Gücü (10)
* 2020-21: No es disputà
* 2021-22: Mağusa Türk Gücü (11)
* 2022-23: Mağusa Türk Gücü (12)

## Notes

* ↑ Campionat abandonat després de 5 partits.

## Referències

* ↑ «TR Northern Cyprus». rsssf.com. [Consulta: 9 febrer 2018].

## Vegeu també

* Lliga xipriota de futbol
# Neàpolis de Palestina

Neàpolis (grec antic: Νεάπολις) era una ciutat de Palestina considerada la mateixa que la Sequem de l'Antic Testament.
A la divisió de la terra va correspondre a la tribu d'Efraïm. Eusebi de Cesarea i Jeroni d'Estridó situen Sequem als suburbis de Neàpolis. Se suposa que mentre l'antiga ciutat de Sequem va caure en decadència, la nova, Neàpolis, va anar creixent i urbanitzant-se. A l'Evangeli segons Joan se l'anomena Sichar (Σιχάρ). Plini el Vell diu que aquesta Neàpolis abans es deia Mamortha.
Era una ciutat dels levites i una de les tres ciutats de refugi a l'oest del Jordà. Josuè va reunir aquí l'assemblea nacional poc abans de la seva mort; aquí els sequemites havien fet rei a Abimelec, fill de Gideon el vencedor dels madianites, i aquí els israelites es van reunir per fer rei a Roboam. El nom grec de Neàpolis l'hauria agafat en lloc del de Sequem durant l'època selèucida.
Correspon a la moderna Nablús.

## Referències

* ↑ Smith, William (ed.). «1. Neapolis». Dictionary of Greek and Roman Geography (1854). [Consulta: 1r abril 2021].
# Francesc I Ordelaffi

Francesc I Ordelaffi conegut per Cecco I Ordelaffi, fou fill de Teobald I Ordelaffi. Va succeir vers el 1315 al seu germà Scarpetta Ordelaffi com a senyor de Forlì i Bertinoro. Va albergar a Dante Alighieri que ja havia estat a Forlì el 1302-1303 i el 1310-1311. El 1322 va ajudar a Guido Tarlatti, senyor d'Arezzo, a conquerir Città di Castello. Arezzo i Forlì van formar una lliga gibel·lina a la que es van unir Osimo, Cagli, Urbino, San Marino, Montefeltro, comtat de Chiaggiolo, i els Faggiolani, contra els güelfs: els Malatesta de Rímini, Cesena, Faenza, Fossombrone i Pesaro. Fou senyor fins al 1331.
# RD-0120

El motor soviètic RD-0120 (també designat 11D122) fou el motor del tram central del coet Enérguia. Era alimentat amb LH2/LOX. Tot i que era l'homòleg del motor principal del transbordador espacial estatunidenc (SSME), anava unit al tram central de l'Enérguia i no pas a l'orbitador, de manera que no se'l podia recuperar després del vol, però permetia un disseny més modular (el tram central de l'Enérguia podia servir per una sèrie de missions a part de llançar el transbordador). L'RD-0120 estava basat en la tecnologia estatunidenca de motors d'hidrogen-oxigen, més madura, però amb grans modificacions amb innovacions i mètodes russos. L'RD-0120 tenia semblances i diferències respecte a l'SSME. L'RD-0120 assolia un impuls específic i una pressió de cambra de combustió gairebé iguals però amb menor complexitat i cost en comparació amb l'SSME, principalment a canvi d'un menor ràtio impuls-pes. Utilitzava un cicle de combustió esglaonada ric en combustible i un únic eix per impulsar les turbobombes del combustible i l'oxidant. Rocketdyne estudià algunes de les innovacions russes, com ara una tovera de paret acanalada més senzilla i barata, per millorar l'SSME. Aconseguia una combustió estable sense necessitar les cambres de ressonància acústica de l'SSME.

## Especificacions
### RD-0120

Empenta (buida): 1.863,9 kN (190 tones), (nivell del mar): 1.517,1 kN Impuls específic (buit): 454 s (4449 m/s), (nivell del mar): 359 s Temps de cremat: nominal 480-500 s, certificat per 1670 s. Pes del motor: 3.449 kg. Longitud: 4,55 m, Diàmetre: 2,42 m Propel·lent: LOX/LH2 Relació de la barreja: 6:1 Dissenyador: KB Khimautomatiki (KBKhA) Fabricant: Fàbrica mecànica de Voronezh Aplicació: Etapa central de l'Energia.

## Referències

* Hendrickx, Bart. Energiya-Buran: The Soviet Space Shuttle. Chichester, UK: Praxis Publishing Ltd, 2007.
* «ЖРД РД-0120 (11Д122)» (en rus). [Consulta: 5 març 2017]. «Especificacions Tècniques del RD-0120»
* «RD-0120» (en anglès). [Consulta: 5 març 2017]. «Especificacions Tècniques del RD-0120»
* «RD-0120» (en anglès). [Consulta: 5 març 2017]. «Especificacions Tècniques del RD-0120»
# Pou de la neu de Vila-rodona

El Pou de la neu de Vila-rodona és una obra de Vila-rodona (Alt Camp) protegida com a Bé Cultural d'Interès Local.

## Descripció

Estructura cilíndrica, de pedra seca, amb cúpula de pedra, amb obertura rectangular de càrrega, de 80x80 cm, al centre de la cúpula. Diàmetre estimat: 7 metres. Profunditat: 4 metres. Galeria horitzontal d'entrada encarada a l'ENE, al riu Gaià. Devien aprofitar l'aigua del riu per fer gel, embassant-la a una plana que hi ha sota el pou, a la vora dreta del corrent. Es conserva en perfectes condicions, recentment s'ha musealitzat.

## Referències

* ↑ «Pou de la neu de Vila-rodona». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2017].

## Enllaços externs

* «Pou de la neu de Vila-rodona». Mapa de recursos culturals. Diputació de Tarragona.
# Kellogg (Idaho)

Kellogg és una població dels Estats Units a l'estat d'Idaho. Segons el cens del 2000 tenia 2.395 habitants.

## Demografia

Segons el cens del 2000, Kellogg tenia 2.395 habitants, 1.023 habitatges, i 603 famílies. La densitat de població era de 476,7 habitants/km².
Dels 1.023 habitatges en un 30% hi vivien nens de menys de 18 anys, en un 43% hi vivien parelles casades, en un 11,8% dones solteres, i en un 41% no eren unitats familiars. En el 35,3% dels habitatges hi vivien persones soles el 16,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,94.
Per edats la població es repartia de la següent manera: un 26,1% tenia menys de 18 anys, un 8,1% entre 18 i 24, un 26,1% entre 25 i 44, un 21,4% de 45 a 60 i un 18,4% 65 anys o més.
L'edat mediana era de 37 anys. Per cada 100 dones de 18 o més anys hi havia 89,1 homes.
La renda mediana per habitatge era de 25.898 $ i la renda mediana per família de 32.260 $. Els homes tenien una renda mediana de 29.214 $ mentre que les dones 17.391 $. La renda per capita de la població era de 16.274 $. Aproximadament el 17,3% de les famílies i el 21,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kellogg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Kellogg». American Fact Finder. Oficina del Cens dels Estats Units, 12-01-2010.
# Selecció anglesa de corfbol

La selecció anglesa de corfbol és dirigida per la English Korfball Association (EKA) i representa Anglaterra a les competicions internacionals de corfbol. L'any 2007 la British Korfball Association es va dividir en tres parts: Anglaterra, Escòcia i Gal·les, que competeixen en totes les competicions internacionals excepte als World Games on ho fa com a Selecció britànica de corfbol.

## Història

Campionat del Món :
| Any | Campionat | Seu | Classificació |
| 1978 | 1r Campionat del Món | Amsterdam (Països Baixos) | 4a plaça |
| 1984 | 2n Campionat del Món | Anvers (Bèlgica) | 4a plaça |
| 1987 | 3r Campionat del Món | Makkum (Països Baixos) | 3a plaça |
| 1991 | 4t Campionat del Món | Anvers (Bèlgica) | 5a plaça |
| 1995 | 5è Campionat del Món | Nova Delhi (Índia) | 8a plaça |
| 1999 | 6è Campionat del Món | Adelaida (Austràlia) | 3a plaça |
| 2003 | 7è Campionat del Món | Rotterdam (Països Baixos) | 5a plaça |
| 2007 | 8è Campionat del Món | Brno (República Txeca) | 7a plaça |
| 2011 | 9è Campionat del Món | Shaoxing (Xina) | 5a plaça |
* Abans del 2007 participaren com a Selecció britànica de corfbol.
Campionat d'Europa :
| Any | Campionat | Seu | Classificació |
| 1998 | 1r Campionat d'Europa | Estoril (Portugal) | 5a plaça |
| 2002 | 2n Campionat d'Europa | Terrassa (Catalunya) | 5a plaça |
| 2006 | 3r Campionat d'Europa | Budapest (Hongria) | 5a plaça |
| 2010 | 4t Campionat d'Europa | Països Baixos | 6a plaça |
| 2014 | 5è Campionat d'Europa | Portugal | 4a plaça |
* Abans del 2007 participaren com a Selecció britànica de corfbol.

## Equip actual

Selecció al Campionat del món 2011
| Stephanie Allen Neala Brennan Natasha Dawson Carly Holness Heather Ikwuemesi Hannah Lorrimer Heather Lymburn Amy Turner | Joe Bedford David Brooks Sam Brooks Andrew Hall Ben King Davesh Patel Charles Vogwill Tony Woodvine |
Selecció nacional al Campionat d'Europa 2010
Aimee Evans
Carly Holness
Charmayne Francis
Hannah Lorrimer
Jocelyn Hoffman
Karen Sparrow
Natasha Dawson
Stephanie Allen
Ben King
Davesh Patel
David Brooks
Joe Bedford
Luke Francis
Rob Williams
Sam Brooks
Tony Woodvine
Entrenador: Colin Martin :
Selecció nacional al Campionat del món de corfbol 2007
Aimee Evans
Karen Sparrow
Carly Holness
Carla Bennett
Jocelyn Hoffman
Nsemeke UKPONG
Hannah Lorrimer
Natasha Dawson
Rob Williams
Alistair Knight
Dave Synott
Otto Fabius
Ross Bower
Dean Woods
Robert Mann
Dave Brooks
Entrenador: Dirk Sercu :

## Referències

* ↑ «Federació Anglesa de Korfbal a l'IKF» (en anglès). IKF.
* ↑ «Història del Campionat del Món de Korfbal» (en anglès). IKF. Arxivat de l'original el 2013-09-20. [Consulta: 9 novembre 2011].
* ↑ «Història del Campionat d'Europa de Korfbal» (en anglès). IKF. Arxivat de l'original el 2013-09-20. [Consulta: 9 novembre 2011].
* ↑ «Campionat del Món 2011». IKF.
* ↑ «Selecció anglesa». EKKorfbal2010.
# Mol·luginàcies

Molluginaceae és una família de plantes amb flor de l'ordre Caryophyllales.

## Característiques

Aquesta família és reconeguda per molts sistemes taxonòmics. L'APG II també reconeix aquesta família. Abans es trobava dins de la família Aizoaceae.

## Gèneres

* Adenogramma Rchb.
* Coelanthum E. Mey. ex Fenzl
* Corbichonia Scop.
* Corrigiola L.
* Glinus L.
* Glischrothamnus Pilg.
* Hypertelis E. Mey. ex Fenzl
* Limeum L.
* Macarthuria Hugel ex Endl.
* Mollugo L.
* Orygia Forssk. = Corbichonia Scop.
* Pharnaceum L.
* Polpoda C. Presl
* Psammotropha Eckl. & Zeyh.
* Semonvillea J. Gay = Limeum L.
* Suessenguthiella Friedrich
* Telephium L.

## Referències

* Molluginaceae Arxivat 2021-02-11 a Wayback Machine. in L. Watson and M.J. Dallwitz (1992 onwards). The families of flowering plants Arxivat 2007-01-03 a Wayback Machine.: descriptions, illustrations, identification, information retrieval. Version: 30 May 2006. http://delta-intkey.com Arxivat 2007-01-03 a Wayback Machine..

## Enllaços externs

* Molluginaceae - Flora of North America.
* NCBI Taxonomy Browser.
* CSDL Arxivat 2008-10-12 a Wayback Machine..
# Novokalínovka

Novokalínovka - Новокалиновка (rus) - és un khútor del krai de Krasnodar, a Rússia. Es troba a la riba esquerra del riu Nepil, tributari del riu Adagum, a 25 km al nord-oest de Krimsk i a 99 km a l'oest de Krasnodar, la capital.
Pertany al municipi de Pàvlovski.
# Finn E. Kydland

Finn Erling Kydland (Ålgård, Noruega 1943) és un economista i professor universitari noruec guardonat amb el Premi Nobel d'Economia l'any 2004.

## Biografia

Va néixer l'1 de desembre de 1943 a la població d'Ålgård, situada al comtat de Rogaland. Es va graduar a l'Escola Noruega d'Economia (NHH) l'any 1968 i va obtenir el doctorat en economia a la Universitat Carnegie Mellon de Pittsburgh (EUA) l'any 1973, amb una tesi sobre el Planejament Macroeconòmic Descentralitzat. Després del seu doctorat retornà al NHH com a professor associat d'economia i el 1978 retornà a Carnegie Mellon. Des de 2004 és professor a la Universitat de Califòrnia a Santa Barbara.

## Recerca econòmica

Interessat en la teoria econòmica i l'economia política, ha desenvolupat les seves àrees principals de recerca al voltant dels cicles econòmics, la política monetària i fiscal i l'economia laboral. El seu model de Cicles econòmics reals formulat amb Edward C. Prescott, a partir de les idees de John F. Muth va superar el model de Robert Lucas com a estàndard de la nova macroeconomia clàssica. Aquest model assumeix la presència d'agents racionals representatius amb expectatives racionals. Generalment el model es presenta en termes d'un sol individu que es comporta de forma òptima davant de decisions intertemporals, les accions dels quals es poden considerar representatives de tots els individus i, per tant, de l'economia en el seu conjunt. Una altra assumpció implícita és la neutralitat del diner (això és degut a les expectatives racionals).
L'any 2004 fou guardonat amb el Premi del Banc de Suècia de Ciències Econòmiques, juntament amb Edward C. Prescott, per les seves contribucions a la Macroeconomia dinàmica: la consistència en el temps de la política econòmica i les forces impulsores dels cicles econòmics.

## Referències

* ↑ Mankiw, N. Greg. «A Quick Refresher Course in Macroeconomics» (en anglès). Journal of Economic Literature, vol.28, 01-12-1990.

## Enllaços externs

* (anglès) Pàgina personal a la Universitat de Santa Barbara Arxivat 2004-10-31 a Wayback Machine.
* «Finn E. Kydland» (en anglès). The Nobel Prize. The Nobel Foundation.
# Qırım

«Qırım» té aquests significats:
* Krim o Qırım, ciutat dels tàtars de Crimea
* Nova Krim
* Vella Krim
* Qırım Giray, kan de Crimea (1717-1769) kan de Crimea (1758-1764 i 1768-1769)
# Bay City (Oregon)

Bay City és una població dels Estats Units a l'estat d'Oregon. Segons el cens del 2007 tenia 1.230 habitants.

## Demografia

Segons el cens del 2000, Bay City tenia 1.149 habitants, 493 habitatges, i 336 famílies. La densitat de població era de 349,3 habitants per km².
Dels 493 habitatges en un 24,3% hi vivien nens de menys de 18 anys, en un 58,6% hi vivien parelles casades, en un 6,9% dones solteres, i en un 31,8% no eren unitats familiars. En el 26,4% dels habitatges hi vivien persones soles l'11,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,81.
Per edats la població es repartia de la següent manera: un 20,3% tenia menys de 18 anys, un 6,6% entre 18 i 24, un 26,5% entre 25 i 44, un 27,5% de 45 a 60 i un 19,1% 65 anys o més.
L'edat mediana era de 43 anys. Per cada 100 dones de 18 o més anys hi havia 95,7 homes.
La renda mediana per habitatge era de 33.375$ i la renda mediana per família de 41.563$. Els homes tenien una renda mediana de 33.558$ mentre que les dones 21.827$. La renda per capita de la població era de 18.731$. Aproximadament el 9,1% de les famílies i el 12,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Bay City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 10 agost 2010].
* ↑ «Geographic Comparison Table- Bay City». American Fact Finder. Oficina del Cens dels Estats Units, 12-01-2010.